b'\n_START_ARTICLE_\nFossum hovedg\xc3\xa5rd (Skien)\n_START_SECTION_\nEt storsl\xc3\xa5tt eidsvollsmannshjem\n_START_PARAGRAPH_\nFossum Jernverk var hjemmet til Severin  L\xc3\xb8venskiold (1777-1856), en av de sentrale eidsvollsmenn, tilh\xc3\xb8rende unionspartiet. Han overtar Fossum i 1799 og starter arbeidet med et nytt g\xc3\xa5rdsanlegg i 1804. Arkitekten blir Christian Collett. Han p\xc3\xa5begynner hovedbygningen, men blir erstattet av Gottfred B\xc3\xb6jdler i 1811. Fasaden ble formentlig tegnet av C.F. Hansen eller hans kontor.  Hovedbygningen er s\xc3\xa5vidt under tak da L\xc3\xb8venskiold m\xc3\xa5 representere Bratsberg amt p\xc3\xa5 Eidsvoll. F\xc3\xb8rst i 1818 er hele hovedbygningen ferdig. Hovedbygningen best\xc3\xa5r utvendig og til dels innvendig i dag som n\xc3\xa5r bygningen ble ferdig og er et av empiretidens hovedanlegg i Norge.'